
Sekunda! Pohybom chirurgických nožníc lekár preťal pupočnú šnúru: na niekoľko okamihov sa zamyslel nad tým, ktože to vlastne prišiel do tohto sveta, kto je tento človek... ale ešte významnejšie je to, kým sa stane! Veď či Ježišovi, tak aj Hitlerovi rovnako preťali v tomto svete pupočnú šnúru, ale či niekto tušil, kým sa stanú pre históriu ľudstva? Ale dá sa v momente, keď pretínate novorodencovi pupočnú šnúru, predvídať, kým sa stane – najväčším zločincom, dedičom Božieho trónu, pastierom alebo azda prezidentom? Jedna sekunda! Sekunda, ktorá mení život nielen ľudstva, ale aj celého sveta; sekunda, ktorej tí, čo nie sú schopní vnímať a vidieť, nikdy nevenujú patričnú pozornosť: práve takéto sekundy plodia nové náboženstvá, akými sú kresťanstvo alebo nacizmus – pre každý národ a každú epochu tie svoje... V tú istú chvíľu, keď lekár pretína novorodencu pupočnú šnúru, vytvára ako akýsi sakrálny augur počiatočný bod pre dni novorodenca, ktoré sú, treba uznať, od toho sakrálneho okamihu už zrátané – každý narodený bez, najmenšej výnimky, zomrie: uroboros sa uzatvára... ale čo urobí, čo spácha človek medzi prvým a posledným okamihom vlastného života? Možno sa tento človek stane osobnosťou svetového formátu alebo osobnosťou lokálnej úrovne; rozpustí sa v mase alebo sa stane rozpúšťadlom mas? Prvý osud nie je lepší ako druhý, lebo tak tí prví, ako aj tí druhí sú odsúdení trpieť: niekto preto, že vidí príliš veľa, a niekto preto, že je slepý. Budúc v samote, tento novorodenec sa bez akýchkoľvek pochybností bude cítiť individuálnou bytosťou a osobnosťou, ale akonáhle sa ponorí do chaotickej harmónie spoločnosti, do tohto pestrého víru myšlienok a citov, do tejto Danaidovej sude ľudstva, uvedomí si – a možno aj nie – že je iba atómom, bunkou v živom organizme súhrnu osobností, ktoré, hoci sú spojené – akokoľvek to znie paradoxne – prestávajú nimi byť. Kto je tento človek? Maliar, spisovateľ, sochár? Génius, talent, nula, blázon? Akým ho urobí spoločnosť? Akým urobí on spoločnosť? Má spoločnosť po ňom dopyt? Prečo prišiel do tohto sveta – z niektorej vôle, alebo v dôsledku náhoda súhry okolností? Je potrebný tomuto svetu? Prišiel do tohto sveta včas? Nie skôr? Bude pochopený súčasníkmi? Nie je príliš jednoduchý pre potomkov? Kam ho prinesie prúd histórie? Na scénu? Za zákulisie? Aké bude mať ciele v tomto živote a v tomto svete? Kedy sa podľa meradiel tohto vesmíru stane „dobrým“ alebo „zlým“? A azda sa stane tým, kto bude existovať mimo týchto kategórií „dobra“ a „zla“? Tým, kto ich zničí... Kto bude? Generál alebo vojak? Tým, kto počíta ľudí na čísla, alebo jedným z takýchto čísel? Čo bude cítiť? Aké myšlienky sa v ňom budú rodiť? Aký je jeho osud? Rozhoduje sa o tom všetkom v momente, keď pretínam pupočnú šnúru, alebo ho život formuje narážajúc na skaly jeho jemnú fyzickú a metafyzickú podstatu? A azda sa stane tyranom? Tým, kto utopí v krvi stovky tisíc ľudí, aby dlhšie udržal vo svojich rukách oťaže efermernej moci? Čo ak je povolaný do nášho sveta práve na to – aby vyplnil trhliny histórie svojej zemi novou krvou... a to až do takých čias, kým nepriatelia jeho štátu nebudú môcť bez prekážok vstúpiť tam, kam tak búrlivo túžia: nebude snáď, neustále sa nazývajúc „hrdinom“ a „spasiteľom národa“ a takisto denne zo všetkých strán presviedčajúc o tom jemu podriadený ľud, jeho najväčším zradcom? A azda sa jeho cieľom stane Nobelova cena? Potom je mi ho ľutujúc, lebo Nobelova cena je ocenenie, ktoré udeľujú ľudia, často politicky angažovaní, iným ľuďom, vhodným, pohodlným: pokiaľ bude mimo rás a foriem, mimo času a priestorov, spojiac sa s večnosťou, toto všetko ho bude iba baviť – podobne ako dospelého človeka bavia deti, ktoré sa hrajú v pieskovisku a tvoria éterické a efermerné hrady... Ak bude jeho cieľom vytvorenie koncepcie, stať sa súčasťou večnosti, uvedomí si, že na samom začiatku Nobelova cena hodnotí ľudí epochy a diela epochy, kým ten, kto je mimo foriem a epoch, kto je večný... nechá ľudí hodnotiť to ľudské, a jeho dielo ohodnotí Najvyšší...

Budúc azda človekom tvorivosti, vo svojom živote pochopí, že to najťažšie vôbec nespočíva v začiatku vytvárania určitej koncepcie, ale v jej ukončení – bude mať nespočetné množstvo námetov, myšlienok, síl a motivácie, ale ku koncu mu bude čoraz ťažšie: pokiaľ bude verný sebe, svojmu predurčeniu a Najvyššiemu, zachráni ho... nie, určite nie talent, majstrovstvo ani inšpirácia, ale krutá a železná disciplína, kde niet miesta pre slabosť, lenivosť a pokušenie. A preto tí, čo budú tvrdiť, že jeho koncepcia sa blíži k dokončeniu, nebudú ani tušiť, ako je ďaleko – nie je ťažké pozerať sa zvonku na to, ako sa deň za dňom vytvárajú novely, čo nepochybne vzbudzuje dojem ľahkosti ich vzniku, ale oveľa ťažšie je pochopiť, prečo vznikajú deň za dňom a aká sila uvádza do pohybu ten istý mechanizmus, ktorý drží v rukách nástroj a chrlí na belosť pergamenu atrament tých či oných odtieňov... A azda sa stane jedným z tých, ktorí povedia nášmu svetu, že v každom z nás existuje niekoľko osobností, ktoré sa v takom či onom momente, za takých či oných okolností tak či onak prejavujú? Jedna z týchto osobností je fundamentálna, bazálna, ku ktorej sa vždy vrácame v ťažkých chvíľach a na základe ktorej nevedome budujeme všetky ostatné osobnosti: je to náš domov, naša pevnosť, do ktorej sa budeme vracať vždy, keď nám je ťažko – je to naše útočisko, ktoré nám dáva istotu v budúcnosti, v zajtrajšku... Avšak, nech je akokoľvek, jedno viemisto: že tak ako všetci pred ním, tak aj všetci po ňom, bude tvrdiť, že žil a existoval na rozhraní epoch, časov a storočí – samozrejme v metafyzických aspektoch – a že práve jeho čas bol najťažším, najvýznamnejším a výnimočným pre históriu ľudstva, akoby vyvrcholenie, najvyšší výbuch života a požiaru, kedy iskry lietajú do všetkých strán s takou pýchou, s akou „praví“ vlastenci opúšťajú svoju domovinu, keď do ich domu prichádza vojna!.. Siahajúc vo svojom vedomí a vo svojej duši po absolútnej výnimočnosti, si veľmi pravdepodobne nikdy neuvedomí, že aj 100 rokov po ňom – vskutku ako aj 100 rokov pred ním – budú ľudia žiť, umierať, myslieť, cítiť, milovať a nenávidieť, každý vo svojej forme a svojím spôsobom, zodpovedajúc duchu času a epochy: toto je uzavretý uroboros, z ktorého niet úniku. V tomto svete musíš prejsť fyzické a metafyzické cykly vo všetkých možných formách, a preto, byvúc človekom práve v túto minútu, musíš si užívať možnosti a stránky tejto formy... Možno zajtra budeš kameňom alebo kvetom, vzdialenou hviezdou alebo malým atómom – tvoj život preto nebude o nič menej naplnený než teraz, ale táto naplnenosť sa bude prejavovať v trochu iných variáciách: v takých, aké ľudské vedomie nikdy nepochopí, lebo mu nie je dané v absolútnej miere uvedomiť si metafyzický život a podstatu kameňa, kvetu alebo včely – dokonca aj vtedy, keď si predstavíš samého seba ako včelu, sleduješ celý jej fyzický životný cyklus od začiatku do konca, nikdy nezistíš, čo prežíva a cíti, o čom premýšľa a čím sa riadi... jej metafyzickú podstatu!.. Ktože bude tento človek? Možno ten, kto o všetkom pochybuje, a preto aj ten, kto všade počuje hlasy, dokonca aj tam, kde nie sú? Bude v tomto svete vidieť? Naučí sa v ňom pozerať? Stane sa pešiakom alebo kráľom? Áno, dokonca aj pešiakom v tomto svete, vskutku ako aj kráľom, sa treba stať, lebo tak začiatok života, ako aj jeho koniec je tabula rasa... Nech sa stane čímkoľvek, v týchto chvíľach, v tejto sekunde, keď mu pretínam pupočnú šnúru a odpájam ho od všetkého predošlého,darujúc mu budúcnosť, si neželám nič iné, len aby naplnil božské poslanie v tejto forme – bol sám sebou, cítil a myslel po svojom... aby nič a nikdy neľutoval, páchajúc tie najväčšie skutky a mlčky sa oddávajúc nečinnosti.

Sekunda! Ruka človeka zaváhala na sekundu nad veľkým červeným tlačidlom – jej stlačenie spúšťa proces, ktorý vyvoláva štart jadrovej rakety, a teda aj začiatok jadrovej vojny... je veľmi pravdepodobné, že zničí takmer celú populáciu Zeme, a možno dokonca celú Zem. Na niekoľko okamihov sa tento krajne ambiciózny a pyšný človek zamyslel nad tými istými dôsledkami, aké dokáže vyvolať jediné stlačenie tohto tlačidla, jasne červeného sfarbenia, akoby ľudská krv... Sekunda! Čo sa stane, ak toto tlačidlo predsa len stlačí – čo sa stane v skutočnosti a nie v myšlienkach? Ale či sa všetky ľudské bomby, míny a rakety nevytvárajú práve na to – aby vybuchli? Nie je to jedno, ako, kedy a kde sa to stane? Pokiaľ človek vytvoril zbraň, tak ju bezpochyby aj použije, v tom niet žiadnych pochybností! Takže čo... vychádza z toho, že predurčenie človeka spočíva v zabíjaní iného človeka, pokiaľ je mu to vlastné? Rozkaz! Vlasť prostredníctvom svojich splnomocnených zástupcov mi nariaduje zničiť polovicu populácie Zeme – ale ma k tomu skutočne vyzýva práve vlasť, a nie konkrétni ľudia? Vlasť nie je možné uraziť, lebo je to éterický a efermerný pojem, ktorý neznamená nič, ale urážky sa páchajú na ľuďoch – jadrové bomby nevznikajú z vôle roľníka, bankára alebo obchodníka, ale vytvárajú sa z rozmaru ješitnejších a ambicióznejších ľudí, „údajne“ v mene ochrany tých prvých. Rozumnému človeku, ktorý netúži po ničom inom než po pokoji a blahobyte počas života vyhradeného mu samotným Najvyšším, netreba s nikým bojovať, nemá si s nikým čo deliť: v prípade určitých nezhôd ich odstraňuje formou rokovaní, zmlúv a dohôd – nežije kvôli zisku a koristiam, ale v mene tvorby, lebo je pozemským stelesnením podoby svojho Nebeského Tvorca...

Ale na druhej strane, ak sa toto všetko deje, znamená to, že Boh to v našom svete pripúšťa – deň a svet nie sú permanentne dominantné: svet sa naopoly skladá z noci a tieňa, zničenie a chaos sú preňho rovnako nevyhnutné ako tvorba a harmónia... Ak by sa v našom svete nerozbíjala vaječná škrupina, nevideli by sme v ňom ani jediné kuriatko – takisto ničenie a tvorba sú zakotvené v základných princípoch samotnou prírodou. Podobne ako v tomto svete existujú tvorba a ničenie, odlivy a prílivy, svetlo a tieň, deň a noc, existujú v ňom aj politicky agresívne a mierumilovné štáty – tak ako niet na Zemi rovnosti medzi ľuďmi, niet jej ani medzi štátmi: jeden si vždy bude žiať vziať od iného to, čím disponuje ten druhý. V ľudskej forme sa to nazýva „lúpežou“, otvoreným privlastnením majetku: práve preto, aby sa vyhli takýmto situáciám, niektorí – intelektuálne silnejší, ale fyzicky slabší – sa rozhodli vytvoriť takto účinné spôsoby obrany a odstrašenia. Je však jadrová zbraň dostatočnou zárukou bezpečnosti štátu? Ak sa k moci dostanú diletanti, slúži skôr ako ešte závažnejší faktor na vydrancovanie podstaty a prirodzenosti tohto štátu, lebo niet v tomto svete nič strašnejšie ako blázon s letálnou zbraňou globálneho ničenia v rukách... Sekunda! Stlačenie tlačidla úplne zmení históriu tejto planéty, a možno ju navždy zničí – všetci sme smrtelní a skôr či neskôr začujeme vedľa seba dych osudu, ale ako sa nám nechce zahynúť kvôli ambíciám a ješitnosti niekoľkých pomätených ľudí: a veď práve oni pred mojou podstatou vztýčili takýto rozkaz! Hrajú sa na politiku pre zábavu, ale na mňa bude položená všetka zodpovednosť za zničenie stoviek miliónov ľudí – pre nich je to zábava, lebo budú prebývať v bezpečne chránených bunkroch, kým ja budem prebývať a trpieť potom v pekle, lebo práve ja som stlačil toto osudné tlačidlo... Ale je celým problémom práve jadrová zbraň? Ak by nikdy neexistovala, toto tlačidlo by spúšťalo chemickú, biologickú zbraň... nie je to jedno? Celý zmysel nespočíva v druhu zbrane, ale v samotnej prirodzenosti človeka – on permanentne túži bojovať, a najčastejšie nie svojimi rukami, podnecujúc a provokujúc iných seberovných, a potom, akoby sledoval divadelné predstavenie... užíva si všetko to dianie, predtým ním sprodukované... a preto si uvedomujem, že najstrašnejšou zbraňou v našom svete je sám človek!.. lebo keď ovládaš človeka, ovládaš všetky ním vytvorené druhy zbraní, ako aj tie, ktoré ešte môže vytvoriť...

Sekunda! Tento svet nie je taký jednoduchý – je krajne zložitý a obsahuje v sebe určitú architektúru: odzbrojenie v ňom sa pre nejaký štát rovná jeho zániku, a preto v súčasných reáliách a tendenciách odzbrojenie nie je východiskom. Kde je potom záchrana? Keď sa ľudstvo prestane deliť na základe rasových, náboženských, rodových a iných príznakov, vtedy bude bližšie k pravde než kedykoľvek predtým, lebo v tomto svete neurčuje bytie forma, ale podstata... Vtedy, keď sa staneme jediným prúdom, vnímajúcim a metafyzicky osvieteným, uvedomíme si, že si nemáme čo deliť, lebo všetci pochádzame z jedného zdroja života a do jedného zdroja smrti specháme!.. Sekunda! Je v mojej moci zničiť milióny ľudí, stať sa pre niekoho najväčším hrdinom a pre iného najväčším zločincom... ale kým pre seba?.. Kým pre Najvyššieho? Kto som? Práve toto rozhoduje o tom, či stlačím tlačidlo alebo nie – v tom spočíva hĺbka môjho možného konania alebo nekonania... Naozaj som taký šialený, aby som v tejto sekunde stlačil tlačidlo a zničil v našom svete to, čo sa v ňom vytváralo stáročia a tisícročia – kto som ja, aby som prijímal takéto globálne, vesmírne rozhodnutia? Môj život je – tak ako život každého človeka na Zemi – jediný: kto som ja, aby som ich pripravil o to, čo som im nedal? To, čo vytvorili generácie – Koloseum, Veľký čínsky múr, Panteón, Machu Picchu, Sydneyská opera – kto som ja, aby som to všetko zničil? Milióny životov pracovali v mene tvorby, aby ja, človek ničím nevynikajúci v porovnaní s inými, v jedinej sekunde jediným stlačením tlačidla zničil jedinečné úspechy civilizácie, fyzické aj metafyzické... A najväčší paradox spočíva v tom, že sa to má udiať vraj v dobrom a v mene civilizácie, ľudstva, štátov a vlád...

Žiadny normálne uvažujúci človek na našej planéte nepodporí žiadnu vojnu, nech sa skrýva za akékoľvek ideologické masky – naše vedomie nám je dané na tvorbu, a nie na ničenie: ľudský inštinkt nás vyzýva k pokračovaniu rodu, a nie k jeho redukcii... Naozaj v tomto svete už neexistujú jazyky, takže ľudia sa odnaučili komunikovať a dohodnúť sa navzájom, hľadať kompromisy a nie bez zmyslu obetovať nespočetné množstvo ľudí... a azda dokonca celú civilizáciu!.. Sekunda! Čo sa stane, ak toto tlačidlo predsa len stlačím? Vymrie nemalé množstvo populácie Zeme a zničí sa veľa z toho, čo vytvorili ľudské ruky: ale veď nie všetko! dosť toho aj zostane – tak ľudí, ako aj stavieb! Kvôli niekoľkým kúskom zeme sa nás, obyvateľov Zeme, vlády tohto sveta snažia poštvať proti sebe a urobiť z nás nepriateľov – či azda zemská guľa nie je dosť obrovská na to, aby v sebe obsiahla všetky názory, myšlienky, city a úvahy? Prečo nejaký názor v nej túži otročiť iný a zaujať vedúcu pozíciu? Vo svete sa dejú stovky kataklyziem a nič, zemská guľa sa nerúti – tak prečo je jadrový úder lepší alebo horší? Vlády štátov sú presvedčené o tom, že takýmto spôsobom nezničia Zem, ale ju iba „očistia“ – a o čom som presvedčený ja? Ja sám mám deti a rodinu... Tento svet je prehnitý skrz-naskrz, všade tu vládne všetko materiálne a nikde v ňom neuvidíš nič skutočne metafyzické: je nám daný iný scenár? Môžeme zmeniť existujúci scenár... jadrová vojna... sami sme si to zaslúžili, ľudstvo nepretržite a zákonite smerovalo k tomuto výsledku, neumožňujúc ani tú najmenšiu chybu v tomto smere... Ani Boh, ani diabol nepostavili tento svet a spoločnosť takými, akými sú dnes, ale my sami, ľudia! Odteraz sme si sami sebe sudcami – nezáleží na tom, kto zasadí prvý úder, jednoznačne po ňom budú nasledovať ďalšie úzery... Ale či je v našom svete aj bez jadrovej zbrane tak málo hrozieb pre človeka – hrozieb prirodzených, prírodných? Ak mal človek dosť rozumu na to, aby vytvoril jadrovú bombu, tak ho snáď nemá dosť na to, aby ju zničil tak, aby nezahubila svojho vlastného tvorcu?.. Sekunda! Ako veľmi od nej závisí život a smrť celého sveta!

Sekunda! Jedno slovo, jedna sekunda! Urazil ma slovom, stalo sa to v jedinej sekunde: mám mu odpovedať, alebo mu mám odpustiť? Jedna sekunda, ktorá rozhoduje o všetkom, lebo varianty jej následkov sú neobmedzené – od pomsty až po odpustenie. Myslel na tieto následky, keď podľahol emóciám? Veľmi pravdepodobne nie, a pritom práve táto jedna sekunda bezprostredne určuje jeho ďalší život! V jednej sekunde mohol získať priateľa, ale získal nepriateľa! Čo mám robiť? Odpustiť mu, alebo si zaslúži nemilosrdnú pomstu? Odpúšťať v našom svete nás núti náboženstvo a Najvyšší s tvrdením, že je to správne a dobré, lebo v hodine odpustenia z tvojej duše okamžite opadáva ťažké bremeno, ťarcha, kríž... ale na druhej strane, neprináša odpustenie tomuto svetu ešte väčší hriech? Možno pocítiac svoju beztrestnosť a vyhnúc sa bremenu zodpovednosti opäť splodí podobný hriech, alebo – čo je oveľa horšie – hriech ešte ťažší... čo ak sa toto ojedinelé urážlivé konanie bez patričného trestu premení na zákonité šikanovanie a toto všetko bude na svedomí tých, ktorí urážajúcemu odpustili po prvý raz? Nie je odpustenie hriechu jeho povzbudením? Trest musí vždy nasledovať po protiprávnom konaní – nemá byť krutý a prísny, ale spravodlivý a úmerný tej spoločenskej nebezpečnosti, ktorú vytvára. Trpezlivosť dokáže situáciu iba zhoršiť; cnostný a veriaci človek, ktorý verne a úprimne dodržiava... nie, nie biblické kréma, ale vôľu Najvyššieho!.. sa v takýchto prípadoch mení na akoby boxovacie vrece, ktoré je sťa hlinená hmota určené na najrôznejšie údery podľa kvality sily a množstva... Sekunda! A veď práve takéto sekunda plodia najväčších zločincov vo svojej uponíženosti a obdobné zločiny – v sekunde možno uraziť v škole, na univerzite, v práci, ale dá sa urážka zahladiť v sekunde? Boliac metafyzicky, hoci fyzicky sa to tak nemusí prejavovať, takýto človek si môže urobiť zmyslom celého svojho života pomstu tým, ktorí v sekunde podľahli veselým emóciám, radosti a vplyvu citov, možno dokonca bez úmyselného zámeru niekoho uraziť: kde sú hranice odpustenia a nutnosti odplaty voči svojmu vinníkovi? Nerozpúšťa sa s trpezlivosťou a odpustením vlastná sebaúcta? Vychádza z toho, že odpúšťajúc človeku, súhlasíš s jeho činom, a teda mu zaň tak trochu ďakuješ, lebo v súhlase je obsiahnutá aj časť vďaky, minulej, prítomnej alebo budúcej... Potrestajúc človeka, odpovedajúc mu, pomstiac sa, nepredchádzaš ďalším útokom na svoju fyzickú a metafyzickú podstatu – nabudúce si pred vyslovením niečoho, pred vykonaním niečoho, vedome či nevedome, premyslí dôsledky svojich činov...

Slová o dodržiavaní prikázaní znejú vždy trochu inak vtedy, keď ťa neurážajú, nespôsobujú ti fyzické utrpenie alebo ti nespôsobujú zranenia – v tomto svete je ťažké stretnúť človeka, ktorý by absolútne dodržiaval všetky prikázania, obzvlášť vtedy, keď sú jeho prirodzené práva radikálne obmedzované: väčšina túži po ochrane a záruke svojich práv a väčšina má pravdu. Ľudská spoločnosť je usporiadaná tak, že ak sa nebudeš brániť, brániť svoju podstatu a hranice, nebudeš môcť v tomto svete existovať bez zranení – fyzických či metafyzických... To sú všetko pekné slová a hesla – odpustenie, cnosť... tieto slová vyzývajú k odpúšťaniu a milovaniu démonov, tých, čo konajú zlo – sú to slová, ktoré slúžia zlu a obaľujú sa do masky dobra! Či Najvyšší odpustil Luciferovi? Prečo bol Lucifer vyhnaný z raja, ak je odpustenie hlavnou odpoveďou na urážku? Takéto otázky sú nepríjemné v očiach kňazov a ostatných demagógov, všetkých tých, ktorí nie sú schopní vnímať a ktorí sa to nikdy vnímať nenaučia: odpustenie je cesta do pekla, je to sladká pieseň Lucifera, nežný hlas diabla, ktorý takýmto spôsobom šíri svoj vplyv a svoje neresti... nezriedka, ba skôr často, tento hlas nadobúda ženskú podobu! Sekunda! Ako mám zareagovať na urážku? Odpoveď je jednoduchá: v každom prípade inak, lebo každý prípad je individuálny – niekedy odpustiť a inokedy sa pomstiť! Toto všetko závisí iba od teba a od tej transformácie, ktorou prechádzaš v určitej etape svojej životnej cesty – niekedy je nutné nastaviť druhé líce, a inokedy treba udrieť po líci: tvoja podstata ti napovie, ako máš reagovať na príslušnú urážku... Ak sa to stalo, tak to Najvyšší pripustil, či nie? Ale prečo? Preto, aby si túto skúšku, túto lekciu prešiel so cťou alebo tým najbiednejším spôsobom: voľba je na tebe... toto všetko ti je dané a deje sa ti to preto, aby si spoznal, na čom ešte musíš pracovať, čo v sebe rozvíjať, aké črty charakteru transformovať, a urobiť to preto, aby sa niečo podobné už nikdy v tvojom živote neopakovalo... ak je na to nutné odpustenie, tak odpusť, a ak pomsta... pomsti sa bez premýšľania!

Sekunda! Iba jedna sekunda mi spôsobila ujmu a iba jedna sekunda ma delí od prijatia rozhodnutia – konanie alebo nekonanie: ale čo z toho charakterizuje daktorá zbabelosť a čo silu? Avšak, vráťme sa na začiatok... čo podnecuje jedného človeka urážať iného? Či by v skutočne zdravom svete ľudí nemala vládnuť túžba po všeobecnom blahu, dobre a bezpečnosti – túžba po tvorbe, a nie po ničení? Ak človek túži stelesňovať a stelesňuje v tomto svete zlo, svedčí to tým najjasnejším spôsobom o jeho metafyzickej chorobe, o duševných zraneniach a – čo je najdôležitejšie – o strachu, lebo základom každej zloby a agresie nie je nič iné ako strach... latinentná túžba chrániť sa útokom, agresiou, prvým úderom! Prečo sa to deje? Či neoznačujeme prvý úder za ochranu práve vtedy, keď cítime nebezpečenstvo a myslíme si, že nás predbehnú? Keď sa takto pozerám na toho, kto ma urazil, vidím v ňom chorého človeka, ktorý pociťoval bolesť a ktorý je zložený z duševných zranení, ak uprednostnil prejavenie svojej podstaty takým agresívnym, takým nízkym spôsobom... O človeku veľa vypovedá aj jeho reakcia na dianie – ale čo to je? Nesnažím sa azda akosi utěšiť seba, ospravedlniť sa pred prijatím rozhodnutia? Mám k dispozícii iba sekundu... nie, k dispozícii mám celú sekundu!.. sekundu, ktorá je schopná zmeniť celý svet a život celej civilizácie! Súčasne s myšlienkou, s mojim citom, s mojou voľbou sa teraz odohrávajú myriády vesmírnych procesov, z ktorých každý – sekunda – je celým životom. V tej istej sekunde sa rozpína vesmír, padá kvapka z neba, zaperlí krídlo včely, pohne sa steblo trávy... akoby na túto sekundu stíchol celý svet od pohybu atómu až po pohyb planét, od zrodu života po jeho koniec... v tejto sekunde je náš život, v tejto sekunde som ja sám! Náš život sú presýpacie hodiny, kde každá sekunda je zrnkom piesku pretekajúcim malým priestorom: pred ním spadli státisíce podobných a po ňom spadnú ďalšie, ale aj tie sa raz skončia, akokoľvek budeš týmito hodinami triasť... Sekunda! Väčšina žijúcich ľudí si v tomto živote nikdy neuvedomí rozdiel medzi slušnosťou a slabosťou charakteru: neochotu zúčastňovať sa na konfliktoch a prejav vlastnej výchovy považujú za zbabelosť... ale nie je to naopak? Neskrývame sa snáď v hlbinách kultúrenosti a intelektuálnosti preto, lebo sa bojíme postaviť sa vinníkovi alebo prehrať? Nie je to zámena pojmov? Či v predchádzajúcich dobách práve tí najvzdelanejší ľudia nevyzývali iných ľudí na súboj za krivé slovo alebo utŕženú urážku? Nikto si predtým nedovolil nechať sa uraziť – nikto z kultúrnych, vzdelaných a intelektuálnych ľudí: tak čo sa zmenilo? Možno vtedy ľudia vedeli viac? Alebo menej? Prečo mnohí ľudia utekajú pred konfliktmi, kde sú priamo a otvoreným spôsobom urážaní? Len účasť na konflikte umožňuje človeku obhájiť svoje postoje a záujmy – či to tak nie je?.. Sekunda! Mám k dispozícii iba sekundu!

Sekunda! Hod basketbalovou loptou a hľa, už je v koši! Táto sekunda mení všetko – robí z porazeného víťaza a z človeka, ktorý nezískava nič... boháča! Sekunda! A hľa, už si v histórii! Len jeden hod loptou, len jedna sekunda: ale ak by jej nebolo, mala by zmysel snaha hádzať loptu? Dokonca aj sekunda je hra, dokonca aj posledný dych je život! To isté sa netýka len basketbalu a iných športov, akými sú beh, hokej či automobilové preteky, kde je celá koncepcia hry postavená na základe času, ale aj ľudského života ako celku, ako aj jeho zložiek, oblastí a aspektov činnosti. Sekunda! Ale určuje naozaj všetko definitívne? Ak by nebolo stavu 86:86, mal by tento hod v poslednej sekunde zmysel? Nie, do tejto sekundy sa musí udiať veľa vecí, musia zahynúť státisíce jej podobných, aby do histórie vstúpila práve ona – posledná kvapka prelievajúca pohár, posledná kvapka pripravujúca človeka o život, alebo posledná kvapka, ktorá láme strechu domu, sa označujú za ničivé, ale líšia sa snáď od iných niečím? Silou? Rýchlosťou? Hmotou? Sú presne také isté ako všetky predchádzajúce, bez ktorých by konečný výsledok a efekt nebol možný, lebo príspevok každej kvapky – tretej, stotej, tisícej – je mimoriadne významný, hoci ho nikto nikdy neuvidí... bez všetkých predchádzajúcich kvapiek by činnosť alebo dynamická nečinnosť každej z kvapiek nebola konečná! Sekunda! Čo určuje? Je spomaľovačom času, alebo jeho urýchlením? Prečo sa v jednom čase zdá, akoby charakterizovala večnosť, keď sa zastavuje, a v iných úsekoch prefrčí pred naším zrakom – vrátane toho metafyzického – tak prudko ako snehobiely ľahký obláčik? Vychádza z toho, že ak je čas schopný spomaľovať sa alebo zrýchľovať, čo sa dá nepochybne uvedomiť si iba metafyzicky, je naozaj taký statický, ako nám to denne vtĺkajú do hláv? Čo je čas a čo je sekunda? Nie je to úsek, počas ktorého vnímame a vstrebávame určité informácie? Práve preto sa nám zdá niekedy prchkejší a inokedy menej... teda na zastavenie času je nutné zastaviť vlastné vnímanie tohto sveta... to isté sa týka návratu do minulosti a pobytu v budúcnosti – budúcnosť... ak vnímaš objektívny svet rýchlejšie, už si v ňom! Je to niečo podobné záznamu vytvorenému pomocou videokamery: môžeš niečo spomaliť, môžeš to pretočiť rýchlejšie... a môžeš dokonca natočiť aj to, čo sa ešte nestalo, ale nepochybne sa to stane!

Sekunda! Je to však naozaj všetko tak? Čo ak náš čas nemá určený smer pohybu? Čo ak sa pohybuje chaoticky a procesy, ktoré prebiehajú v našom svete, vysvetľujeme príslušným spôsobom iba preto, lebo nám to tak vyhovuje alebo sa nám to hodí? Odkiaľ vieš, čo je zdrojom času a kam sa pohybuje? A existuje vôbec ako taký, ak sekunda občas zahŕňa vesmírne udalosti a celá hodina stelesňuje jej nečinnosť? Nie je naplnenosť v našom svete kľúčovou podmienkou merania, a nie prísne matematicky vycibrená sieť čísel? Čo je čas? Hmotný alebo nehmotný? Metafyzický alebo fyzický? Je to úsek, ktorý obsahuje začiatok a koniec, alebo je to večne uzavretý uroboros, ktorého údelom je pohlcovať samého seba? Má v takom prípade uroboros nejaký smer? Má v takom prípade nejaký cieľ a zmysel? Čas má zmysel iba v prípade prítomnosti začiatku a konca – ak je nekonečný, nemá v ňom konečný zmysel a cieľ: v takom prípade mu nie sú vlastné charakteristiky ako rýchlosť, zrýchlenie a spomalenie... Sekunda! Boliac najmenším atómom, v tej istej chvíli určuje všetko – je pre minulosť budúcnosťou, pre prítomnosť prítomnosťou a pre budúcnosť základným kameňom! V sekunde vzniká v ľudskom vedomí myšlienka vyhodiť loptu do koša a v sekunde ju hodí, ešte akoby vopred nepoznajúc výsledok svojho hodu, ale latinentne mu je všetko známe, lebo tento hod ovplyvňuje každé stiahnutie každého svalu jeho tela, čo sa taktiež deje v sekunde, a procesy s tým spojené sú už narukované a prepočítané až do najmenšieho mikrospohybu, lebo rozum im už vydal príslušný signál. Každý úder, slovo, hod, výstrel a dokonca aj nečinnosť – to všetko sa nedeje neúmyselne, lebo všetkému sú – hoci si to pre svoju metafyzickú nevedomosť neuvedomujeme – vydávané signály rozumom...

Sekunda! Práve vo vnútri nej môžeš po prvý raz premýšľať o tom, či je svet, v ktorom teraz žiješ, skutočne reálny? Sekunda plodí pochybnosti a spory, sekunda núti súhlasiť, sekunda prikazuje a daruje slobodu – sekunda je úložiskom lži a pravdy pre tých, ktorí v tvare hľadajú kvalitatívnu kompozíciu a stranu. Sekunda... robí náš svet falošným a reálnym, takým, akým sa stal a nestal, akým je a mohol by byť: ohlupuje ľudí a daruje im schopnosť vnímať... Sekunda nám ukazuje svet v takom svetle, v akom sme ho nikdy nevnímali a ani by sme ho nevnímali, ak by sme sa k nej neobrátili... A tento svet sa celý skladá zo sekúnd... vymyslených či skutočných, falošných či pravých... zo sekúnd... Prečo sa ti všetko deje práve takto? Odpoveď je obsiahnutá v tejto sekunde, keď v nej uvidíš všetko od pohybu atómu až po pohyb vesmíru... Umožňuje pochopiť, že tento svet je presne vycibrený mechanizmus, ktorý je v tej istej chvíli výmyslom, ilúziou, klamom... Tu teraz žiješ, máš v sebe vedomie, myšlienky, city, ale čo bude potom? Ilúzia po tvojej smrti bude vystriedaná novou ilúziou, ktorá dočasne daruje zabudnutie – ak vnímaš, bez ohľadu na formy, stelesnenia a ilúzie, tvoje vedomosti sa nestrácajú, ale sú schopné sa iba hromadiť... Každý z nás je hrdinom filmu, v ktorom sa čas dá rovnako ľahko pretočiť dopredu ako dozadu, ale na to potrebuješ ovládač: schopnosť metafyzického vnímania – veľa vecí si budeš uvedomovať latinentne a neviditeľne, ale nakoniec sa všetko udeje tak, ako sa má, spočiatku ťa ohromujúc náhodnou a neočakávanou súhrou okolností, ale v skutočnosti ide o zákonitý výsledok sledu pohybov mikrokozmu... nehľadaj pravdu, lebo už je v tebe – lebo v ňom nie je ani lži! Nemôžeš zmeniť predpísané a predurčené – nasleduj prúd, obdivuj scenérie, buď tichý sťa ryba!

Sekunda je ľudskou bunkou obrovskej hmoty vesmírnej histórie: plní svoje funkcie, hmota žije, ale hneď ako odmietne kráčať po jej predurčenej ceste, organizmus ochorie! Takže si musíš uvedomiť, že čas – organizmus – nikdy neochorie a nepodlieha chorobám: každá sekunda v ňom robí to, čo má, a nikdy neprestane plniť iné funkcie alebo tie, ktoré sú predpísané inej: ubadajúc toto, naučíš sa chápať čas, a teda ho aj kontrolovať, ovládať ho – umierať a rodiť sa nanovo presne toľkokrát, koľkokrát si želáš... Sekunda! Vracia ťa do spoločnosti s takou pýchou, s akou ťa z nej aj vytrháva – bez spoločnosti nie je žiadny človek schopný existovať „plnohodnotne“ v civilizačnom zmysle tohto slova: ale potrebuje ten, kto je nad formami, slovom, hmotou a civilizáciami, vlastné obmedzenie, lebo definícia sa rovná obmedzeniu? Ten, kto je nad hmotou, kto metafyzicky prekonal všetky štádiá Veľkého diela, kto sa dotkol zrakom samotného stredu vesmíru – Najvyššieho, ten skutočne vníma, stávajúc sa architektom významov a času: ten, kto vytvára čas, ten ho definuje, ten ho aj ovláda... súc podobou Stvoriteľa, stávaš sa aj ty sám podobným Bohu v tých či oných začiatkoch, v konaní alebo nekonaní – pozeráš sa na tento svet nielen ako človek, ako jedna z foriem, ale ako na všetky formy ním stvorené: kameň, kvet, strom, lev, jastrab, červ, klinec, vietor, oblak, prach a dokonca... aj sekunda!

Sekunda! Hádže do fontány mincu – táto sekunda a tento hod zmenia osud ľudstva na nepoznanie: možno práve vďaka tomuto hodu, ktorý spustí sled udalostí, uvidí ľudská noha po prvý raz povrch Marsu... možno túto mincu zodvihne tulák, za jej likvidné vlastnosti získa určitú dávku alkoholu, opije sa a potom v neovládateľnom stave spáchá zločin – napríklad zabije manželku vedca, keď sa bude vracať domov... Nechcúc už ďalej vidieť tento svet, zatvorí sa vo svojom laboratóriu, prebývajúc v jedinečných metafyzických stavoch a skúmajúc ich – výsledkom tohto zatvorenia sa stane najväčší objav v histórii vedy! Takto vidím tento svet ja! Vidím v ňom každú zrnkovú prachovú časticu a každý závan vetra ako tvorcov a správcov osudov, ktorí sú len prejavmi tvorcu globálnejšieho a ťažšie pochopiteľného... Sekunda! V našom svete je všetko predurčené – na váš život a vašu smrť, na vaše narodenie a váš rozvoj vplývalo malé zakývanie stebla trávy ešte v Staroveku, nežný bozk milencov v ére renesancie a jasný lúč slnečného svetla na prelome 19. a 20. storočia: vo svojej vzájomnej prepojenosti a im podobné prejavy vyššej vôle vytvorili vašu prítomnosť, ale pre nich bol tento čas – čas ich života, vaša prítomnosť, ich budúcnosť – nepochopiteľný pre obmedzenosť ich vedomia a poznania, vrátane toho metafyzického. To, čo sa vám zdá jednoduché a nekomplikované, im pripadalo nemožné, hoci na to najbezprostrednejším a neuvedomelým spôsobom vplývali... Sekunda! Malé zakývanie stebla trávy! A veď možno práve ono prilákalo pohľad tej kravy, ktorá dala výživné a priaznivé mlieko vašim predkom, ktorí zase vytvorili sled činností a nečinností prispievajúcich práve k vášmu vzniku! Sekunda! Práve ona – táto sekunda v staroveku, podobne ako sekunda v prítomnosti a budúcnosti – vám umožnila písať takéto riadky, čo je oveľa viac než literatúra – je to metafyzická alchýmia: nie je to pokus nájsť recept na filozofický kameň v slovách, ale samotný filozofický kameň – dotknite sa ho a získajte večný život prostredníctvom pochopenia večného poznania... toho kódu vesmíru a Najvyššieho, ku ktorému všetci najväčší tak dlho a vášnivo smerovali! Možno sa nikomu v histórii nepodarilo tak blízko priblížiť k žiaru pravdy, ale... nepopáli vás, pretože štádiá Veľkého diela boli predurčené už skôr a k pravde sa neblížite ako fyzická podstata, ale ako metafyzická prirodzenosť... Uroboros sa uzatvára... v tú istú sekundu, keď bude vytvorené posledné slovo, už nebude treba nič viac konať: na počiatku bolo slovo a na konci bude takisto ono – všetko sa končí tým, čím sa začínalo, pretože všetko je – tak ako čas – večným uroborosom... Keď sa skončí minúta, všetko sa začína od prvej sekundy! V momente, keď bolo vytvorené prvé slovo, bolo vytvorené aj slovo posledné – všetko je už stvorené a prebýva to vo vedomí, treba to odtiaľ iba vytiahnuť a prepísať: nie je to ťahák na skúšku, je to metafyzická tkanina, ktorá prúdi v prúde z večného zdroja prebývajúceho za hranicami dobra a zla...

Sekunda! Čo je to? Obmedzený úsek alebo neobmedzený? Čo charakterizuje a čím sa vyznačuje? Čo v sebe zahŕňa? Nie je to osobná, ľudská, subjektívna vnímanie skutočnosti? Sekunda je čiarkou, ku ktorej a ktorou pripájame určité udalosti – ako kolík na lúke, ktorý nedovoľuje krave – nášmu vedomiu – chaoticky a teda slobodne blúdiť; táto sloboda sa často nazýva šialenstvom a takmer nikdy genialitou. Tisíce obláčikov plávajú po oblohe – čo je pre ne sekunda a aké je ich vnímanie? Čas existuje iba vo vedomí človeka a pre človeka; pre kameň, kvet, oblak a zviera čas neexistuje a ani ho nepotrebujú, lebo si nemajú čo navzájom vysvetľovať, netúžia ničomu druhému niečo objasňovať a už vôbec nie niečo definovať – ich život nemá časové rámce a hranice: poznajú narodenie, smrť a iné udalosti v dôsledku svojho vnímania prebiehajúceho rýchlo, a niekedy sa spomaľujúceho... Zoberte človeku čas a stratí všetko, na čom sa zakladá jeho téza a základ pre chápanie a uvedomovanie si tohto sveta – nedokáže odpovedať, čím sa líši dieťa od starca: preňho to bude iba rozmanitosť foriem, druhov, bytostí. Nie sú takými istými aj tí pre nás a vo vzťahu k nám, ktorých tak vrúcne nazývame mimozemskou formou? Zakážte človeku v žalári robiť si poznámky a záznamy o každom dni strávenom tam, a nikdy vám nebude vedieť povedať, koľko tam pobudol – čas sú naše putá, to, čím sa nás snažia okovať v medziach tohto sveta a reality, ale tí, čo skutočne vnímajú, existujú mimo času, lebo tomu, kto je nad hmotou, je poddané byť v minulosti, prítomnosti a budúcnosti súčasne! Čas je niť, ktorej sa držia všetci tí, čo sa boja skutočnej slobody – zamyslite sa nad tým, čo sa stane, ak vás zbavia tejto záchrannej slamky? Narušia sa všetky vaše plány, stane sa niečo neuveriteľné, mnohí si prestanú navzájom rozumieť a nastane chaos. Ale nebol takýmto náš skutočný svet predtým, než ľudia vymysleli čas? Prvotný človek toto pojętie nepoznal a teda ani jeho delenia, ale či nebol takto stvorený samotným Najvyšším náš svet? Bez definície času a jeho chápania... Čas je nadstavba na baze, základe nášho vedomia: nikdy neexistoval a nikdy existovať nebude – je to iba zjednodušenie pre obyčajný, každodenný život. Skutoční ľudia, metafyzické entity, sú mimo času ako jednej z pút a obmedzení. Uvedomte si, že nie my žijeme v čase, súc jeho súčasťou, ale my ho plodíme, a všetko, čo dokážete vytvoriť, to dokážete aj riadiť a kontrolovať. V jednej sekunde môžem byť v akomkoľvek priestore akejkoľvek epochy akejkoľvek pre mňa existujúcej bytosti, pretože čas je jeho plodom, tak ako teraz mojím. Okrem toho je pojem „času“ často prepojený s pojmom „nadväznosti“, keď sekunda strieda sekundu, minúta minútu a hodina hodinu – tieto pojmy sa navzájom potrebujú, lebo bez jedného z nich nemôže existovať druhý. Tým, ktorí sú schopní skutočne vnímať, však nie je potrebný taký rýchly ani taký pomalý proces premeny stavov, ktoré sa v rôznych sférach nazývajú všelijako – napríklad starnutie a podobne. Spoznajte vesmír metafyzicky a hľaďte na samotnú podstatu vesmíru, do očí Najvyššieho, a uvidíte všetky premeny naraz, ako aj všetky stavy, ktoré im predchádzali. Obmedzení vedomím a metafyzickým pohľadom nikdy nepochopia skutočný zmysel týchto slov, lebo svet hmoty zatmieva ako závoj alebo opona slnečné svetlo. Pokus zhodiť tento závoj sa v našom svete nazýval „osvietením“ a niektorým existujúcim ľuďom sa dokonca podarilo uvidieť skutočné svetlo vychádzajúce z hlbín vesmíru... Každý z nás môže riadiť svoj čas, a teraz nehovoríme o zápise v denníku ani o harmonograme: hovoríme o spomalení alebo urýchlení vnímania objektívnych procesov, ktoré sú v tomto svete rozpísané od začiatku do konca až po najmenší pohyb kameňa – prvý čin vo svete hmoty vytvoril všetky činy od začiatku do konca; to isté platí aj pre metafyzický svet, hoci tam je na rozdiel od sveta hmoty možnosť voľby... Prvý svet je realizáciou scenára, druhý jeho tvorbou!

Sekunda! Pracovník autoservisu nedoťahoval na aute skrutku na kolese o jednu otáčku ďalej – jedna sekunda, jedna otáčka... ale na ceste, počas jazdy sa uvoľní a spôsobí haváriu, katastrofu, smrť! Malá otáčka, záležitosť jednej sekundy pripraví o život desiatky ľudí – uvedomujeme si a vieme akú cenu má sekunda v našom svete? Prečo nedoťahoval tú skrutku o ďalšiu otáčku? Na čo myslel v tých chvíľach? Nevplývala na jeho konanie – presnejšie nečinnosť – iná sekunda v našom svete? Podobne ako mozaika vesmírov nasledujú za sebou, zahŕňajúc v sebe večnosť a absolútnu plnosť, plodiac podobné z podobného, plodiac všetko z ničoho a z prázdnoty všetko! Sekunda! Je našou minulosťou, budúcnosťou a prítomnosťou – v tomto svete je všetko predurčené, každý proces je už zaznamenaný v Knihe vesmíru, ktorú starí začali nazývať Knihou osudov: všetko je vyrátané a prepočítané od začiatku stvorenia sveta až po jeho koniec. Ak viete vnímať, tak dávno pred prebiehajúcimi udalosťami ich metafyzicky uvidíte – podobne ako sa dá prepočítať pohyb hviezdy vo vesmíre, procesy na Slnku či trajektória vrhnutých predmetov. Disponujúc metafyzickými poznatkami, stávate sa pánom nad všetkou hmotou a materiálnym svetom, lebo chápaním všetkých procesov, ktoré sú zakotvené v jeho základe, ich dokážete riadiť a teda aj kontrolovať. Takto je možné ľahko určiť nielen budúce objektívne udalosti a procesy, ale aj tie subjektívne – to, o čom človek premýšľa a čo cíti: ak disponujete informáciami, ktoré sekunda zahŕňa vo všetkých aspektoch, sférach a charakteristikách bytia, budete vedieť, čo sa stane aj v nasledujúcej sekunde, pretože uvidíte procesy a udalosti, ktoré predchádzajúca sekunda plodí. Náš svet je presne vycibrená matematická kombinácia, ktorej kód je vám prístupný, ale nie každý má zrak na to, aby ho metafyzicky uidel...

Sekunda! Ale čo je sekunda? Ako vymedziť jej hranice a pochopiť, čo to je? Je to možné, keď sa nachádzate uprostred jej hraníc, priestorov a medzí? Pochopiť to možno iba vtedy, keď z nich vyviaznete – podobne ako keď sa nachádzate v podpalubí lode, ktorá sa vo vašom chápaní a vedomí zdá nehybná: nedokážete pochopiť materiálne procesy, ktoré si vyžadujú vašu bezprostrednú fyzickú pozornosť, lebo na to, aby ste to pochopili, musíte opustiť prostredie, ktoré tomuto pochopeniu bráni. Tak je to aj s časom... aby ste pochopili jeho podstatu, musíte vystúpiť za jeho hranice... to je ten výsledok Veľkého diela, filozofický kameň, dotyk s večným, schopnosť vidieť a vnímať! Zoberte tomuto svetu čas, odstráňte jednotky jeho merania – zmení sa v ňom niečo? Prestanú v ňom prebiehať určité procesy, ako sú narodenie a smrť, prílivy a odlivy, striedanie dňa a noci? Určite nie, ale my bez tohto vymedzenia a nášho vlastného výkladu nedokážeme systematizovať a štruktúrovať náš život – svet nepotrebuje čas, potrebuje ho iba človek: existujúc tisícročia v medzí vody a času, my – sťa ryboľudia – si neuvedomujeme jeho skutočnú podstatu, lebo v našich predstavách je už súčasťou nášho sveta, čo sa bezpochyby prenáša nielen z generácie na generáciu, ale prúdi v našej krvi. Tento svet bol dokonale pochopiteľný iba tomu človeku, ktorý čas stvoril, lebo presne vie, čo bolo pred týmto stvorením. Všetci nasledovní ľudia a generácie, ako aj svet, sú výsledkom jeho tvorby, lebo on stvorením času stvoril aj zložitú matematickú štruktúru, akúsi énigmu, zámok, ktorého kľúčom a kódom podľa môjho názoru vôbec nedisponoval, pretože čas je dielom ľudských rúk – skôr latentne chaotickým než otvorene uvedomelým. Podobne ako tieto ryby vo vode vidíme všetko materiálne – kamene, morské riasy, iné ryby –, ale samotnú podstatu a prirodzenosť, v ktorej existujeme ako v étrere, nedokážeme uvedomiť a pochopiť, ochutnať ju, pretože je súčasťou nás a nášho vesmíru – vesmíru ľudského, a nie prirodzeného, prírodného...

Sekunda! Toto je moja tvorba – život motýľa ephemeridy, ale aké procesy sa museli udiať, aby vznikla, a aké procesy vyvolá! Väčšine tých, ktorí sledovali moju tvorbu, sa môj štýl nepáči – považujú ho za zámerne komplikovaný a zložitý, ale či sa stavba skladá zo samých rovnakých, presne vycibrených dielov? Či mozaika priťahuje pohľad svojou jednotvárnosťou? Presne taká, aká sa vytvára, taká má táto stavba byť – mnohí tomu nepochopia a ani to nepotrebujú. Jazyk a štýl udávajú bod, prah vstupu do chrámu, je to akoby lístok na slávnostnú udalosť; bez lístka sa nikdy ocitnúť vo vnútri nedá, nikdy nepochopíte krásu tohto chrámu, jeho labyrinty a klenby, ak ste neprekonali jeho prah. Áno, nie je to jednoduché, ale či leží filozofický kameň na každom rohu každej cesty tohto sveta? Či Boha spoznáva každý? Na to je nutné prejsť procesom iniciácie a večné poznanie získa iba ten, kto po ňom túži, a taktiež pochopiť tento svet – kód vesmíru, kľúče od vesmíru sa nedarujú len tak, za toto všetko je nutné zaplatiť: niekedy rozumom, inokedy dušou, niekedy genialitou a inokedy šialenstvom. Stotisíce veľkých ľudí túžilo dotknúť sa pravdy, ale tá ich pripravila o rozum a často aj o život, lebo k tomuto procesu pristupovali nepripravení. Moje pero však umožňuje vášnivo túžiacemu večne, bez ohrozenia života a rozumu, usŕkavať túto životodarnú vlahu prúdiacu zo samého stredu vesmíru...

Sekunda! Je to jeden z predmetov, objektov, atómov, ktoré vo svojej celistvosti tvoria nepretržite dopredu sa hnaný dopravný pás – my, ľudia, sa na ňom nachádzame a on nás neustále unáša svojím prúdom do hlbín nekonečna, do pre vnímajúceho nepochopiteľnej diaľky! Môžete po ňom utekať dopredu, môžete sa pokúšať pohybovať dozadu, mieniac ho spomaliť – aký bude jeho pohyb? Zostane nezmenený... Sekunda! Má toľko výkladov, vysvetlení a definícií, koľko je atómov vo vesmíre, lebo ona sama je jej umelým, metafyzickým atómom. Minulosť neexistuje, rovnako ako budúcnosť: sekunda je náš život, okamih medzi prázdnotou, most nad dvoma priepastami, ktorý je postavený a drží sa taktiež na prázdnote. Práve táto prázdnota obsahuje pravdu – most je snahou vedomia zachrániť sa tým, že všetkému dáva vysvetlenie a definíciu, ale skutočne vnímajúcemu je známe, že vedomie je náš najväčší zradca, luhár, ktorý vo všetkom hľadá prospech: všemožne nás obmedzuje ako obyčajný vládca, ako ničím nevynikajúci panovník, a potom – trochu rozširujúc hranice – nám predkladá akoby najväčší dar a najjedinečnejší zázrak: objav teleskopu a mikroskopu, hodiny a podobne. Všetky tieto veci – súc akoby najväčšími darmi vedomia, ktoré rozširujú hranice našej podstaty – sú úbohé nástroje, ktoré v porovnaní so skutočnými schopnosťami a možnosťami človeka nie sú ničím. Nikto v tomto svete neobmedzuje človeka tak ako on sám seba – preňho je najväčšou énigmou vesmír: len preto, že v ňom nedokáže všetko vysvetliť a definovať, hľadá spôsoby, vôbec netušiac, že tieto spôsoby ho ešte ďalej odvádzajú od podstaty a stredu vesmíru. K pravde ho dokáže priblížiť iba metafyzický čin a fyzická nečinnosť!

Sekunda! Prvý úder srdca! Sekunda! Posledný úder srdca! Čisto technicky, matematicky, z pohľadu človeka sú tieto dve sekundy rovnaké a ničím sa od seba nelíšia, ale aká je len iná ich naplnenosť, a to aj metafyzická! Sekunda! V jednej sekunde som sa ponáral do skutočne jedinečných stavov a v jednej sekunde som z nich vychádzal – v sekunde sa môžete narodiť a zomrieť, ocitnúť sa za hranicou dobra a zla! Nikomu neprajem, aby to uidel – naozaj nikomu, kto túži šťastne prežiť svoj vymeraný ľudský život: šťastný je ten, kto je slepý, kto sa nikdy nedotkol pravdy – tá pri priblížení k nej ničí, spaľuje, oberá o všetko. Sekunda! Len ona jediná vie, koľkokrát som v tomto svete žil a zomieral, koľkých anjelov a démonov som videl, koľkokrát som s nimi komunikoval a koľkokrát som pozoroval ich éterický, efemérny boj o moju podstatu – prešiel som všetkými štádiami Veľkého diela: zomieral som a znovuzroval som sa presne toľkokrát, koľkokrát to vyžadovalo moje povolanie a predurčenie. Pozeral som do temnoty – prežil som v nej napriek tomu, že bola naplnená absolútnym dobrom a zlom: skutočne vnímajúcemu je známe, že dobro je v rovnakej miere hubivé ako zlo. Svetla v tomto svete niet, tak ako niet ani tmy – delíme na rovnaké časti jediný celok

